 pej
                                       udskrift
                                           af
                        sø- & handelsrettens dombog
                                      ____________
                                       kendelse
afsagt den 30. marts 2015.
b-36-14
s aps under konkurs
(advokat søren aamann jensen)
mod
x
indledning
denne sag drejer sig om konkurskarantæne i tilknytning til behandling af konkursboet s
aps.
erhvervsstyrelsen traf den 27. august 2013 beslutning om tvangsopløsning af selskabet, og
den 17. december 2013 blev advokat søren aamann jensen udnævnt som likvidator. på den-
                                                  -2-
nes anmodning blev selskabet den ….. 2014 taget under konkursbehandling, og likvidator
blev samtidig udpeget som kurator i konkursboet.
x har ifølge en fuldstændig rapport fra erhvervsstyrelsen siden den 20. december 2011 været
registreret som direktør i selskabet.
påstande
i et processkrift, modtaget i sø- og handelsretten den 15. august 2014, har kurator nedlagt
påstand om, at x pålægges konkurskarantæne i henhold til konkurslovens § 157.
sø- og handelsretten forstår xs svarskrift af 30. september 2014 således, at x nedlægger på-
stand om frifindelse.
x har ikke anmodet om mundtlig behandling. sagen er herefter behandlet på skriftligt
grundlag.
oplysninger i sagen
det fremgår af kurators processkrift blandt andet:
      ”…
      1.2 baggrunden for kurators indstilling
      x var ifølge erhvervsstyrelsens registreringer medstifter af s aps og direktør i pe-
      rioden fra selskabets stiftelse, den 20. december 2011 til erhvervsstyrelsen indgav
      tvangsopløsningsanmodning den 27. august 2013. selskabet har ikke haft nogen r e-
      gistreret direktør efter denne dato. udskrift fra erhvervsstyrelsen fremlægges som
      bilag 4.
                                                    -3-
      den 20. december 2013 sendte daværende likvidator, søren aamann jensen, et brev
      til x med anmodning om udlevering af oplysninger omkring selskabet, herunder
      selskabets bogførings- og regnskabsmateriale. kopi af brev fremlægges som bilag 5.
      den 13. marts sendte kurator søren aamann jensen endnu et brev - en orientering
      om konkursen med ny anmodning om udlevering af bogførings- og regnskabsmate-
      riale. det pågældende brev blev afsendt den 13. marts 2014, hvorefter det ko m retur
      pga. flytning. kopi af brevet blev efterfølgende sendt til x pr. mail den 20. marts
      2014. brevets modtagelse blev bekræftet samme dag. kopi af mails og brev fre m-
      lægges som bilag 6.
      kurator søren aamann jensen v/ advokatfuldmægtig kristian harald v ibæk søren-
      sen har efterfølgende løbende været i kontakt med x, telefonisk såvel som pr. mail,
      med henblik på at få udleveret det pågældende materiale. der er i denne forbinde l-
      se givet flere frister for udlevering af materialet. siden den 17. juli 2014 har det ikke
      været muligt at komme i kontakt med x.
      den 6. februar 2014 blev det under en samtale med den ene af selskabets tre stiftere
      oplyst, at selskabet havde enkelte aktiver i form af nogle dødningehovedperler af
      guld, som endnu ikke var udleveret til konkursboet.
      den udviste adfærd i relation til udlevering af bogføringsmaterialet, den manglende mu-
      lighed for at komme i kontakt med x fra den 17. juli 2014 og frem samt oplysningerne
      om, at der potentielt er yderligere aktiver i selskabet, der endnu ikke er udleveret med-
      førte, at konkursboet i kreditorinformation nr. 3 af 1. juli 2014 indstillede x til konkurska-
      rantæne. sø- og handelsrettens skifteret tog ved beslutning af 2. juli 2014 kurators indstil-
      ling til følge.
      …”
det fremgår af xs svarskrift blandt andet:
      ”…
      indledningsvist bemærkes det, at brevet sendt 20. december (bilag 5) aldrig er modtaget,
      da jeg boede på ….. på dette tidspunkt, hvilket kan bekræftes ved opslag i folkeregistret.
                                                  -4-
      seneste e-mail fra kurator er endvidere fra 15. maj (vedlagt), og kurator opfordres til at
      fremlægge dokumentation for at der har været forsøg på yderligere kontakt efter den 17.
      juli 2014, da dette bestrides.
      jeg kan endvidere bekræfte, at alle aktiver er udleveret til konkursboet, og jeg er derfor
      udenforstående over for, hvorfor én af de andre stiftere angiveligt har sagt det modsatte.
      jeg bekræfter endvidere, at der mig bekendt ikke har været omstødelige dispositioner i
      selskabet.
      …”
det fremgår af supplerende processkrift af 3. december 2014 fra kurator blandt andet:
      ”…
      bogføringsmateriale
      der er fortsat ikke udleveret bogføringsmateriale for s aps under konkurs. kurator …
      har siden konkurskarantænesagens anlæg flere gange været i kontakt med x blandt an-
      det ved telefonisk samtale den 17. oktober 2014, hvor x oplyste, at bogføringsmaterialet
      ville blive fremsendt.
      herudover har kurator … mailet med x. mailkorrespondancen fremlægges som bilag 7.
      som det fremgår af mailkorrespondancen fastholder x, at bogføringsmaterialet vil blive
      udleveret, ligesom han sender mails, hvor materialet umiddelbart skulle være vedhæftet.
      der har imidlertid ikke været noget vedhæftet de pågældende mails, hvorfor kurator har
      rykket for bogføringen igen.
      korrespondance omkring bogføringen
      kurator … har siden s aps blev taget under konkursbehandling, den ….. 2014, løbende
      været i kontakt med x, der gennem hele perioden har fastholdt, at han vil udlevere bog-
      føringsmaterialet.
      x har således gennem en længere periode været bekendt med, at han skulle udlevere det
      pågældende materiale, og kurator har tydeligt gjort opmærksom på, at manglende udle-
      vering kunne medføre, at han ville blive indstillet til konkurskarantæne.
                                                  -5-
     …”
synspunkter
kurator har i sit processkrift til støtte for påstanden anført:
      ”…
      anbringender
     til støtte for den nedlagte påstand gøres det gældende,
     at     fristdagen i konkursboet er den 6. marts 2014, hvor sø- og handelsrettens
     skifteret har modtaget selskabets konkursbegæring,
     at     x senere end 1 år før fristdagen har deltaget i ledelsen af s aps under kon-
     kurs,
     at     kurator ikke har haft anledning til at gennemgå bogføring eller lignende,
     at     xs handlemåde og omstændighederne i øvrigt giver indtryk af, at selskabet
     ikke har noget bogføringsmateriale eller ikke ønsker at udlevere dette,
     at     den manglende udlevering af bogføringsmateriale har umuliggjort kurators
     efterprøvelse af om der er foretaget omstødelige eller ulovlige dispositioner,
     at     den manglende udlevering af bogføringsmateriale har umuliggjort kurators
     efterprøvelse af om der er yderligere aktiver i selskabet end de udleverede,
     at     x gennem sin handlemåde har modarbejdet kurators mulighed for at belyse
     selskabets forhold,
     at     x som følge af ovenstående har udvist groft uforsvarlig forretningsførelse
     gennem sin ledelse af s aps, og
                                                    -6-
      at     x på baggrund af ovenstående er uegnet til at deltage i ledelsen af en e r-
      hvervsvirksomhed.
      …”
x har i sit svarskrift til støtte for frifindelsespåstanden blandt andet anført:
      ”…
      jeg skal i øvrigt bestride, at der er ikke tale om grov og uforsvarlige forretningsførelse,
      men alene tale om en forglemmelse, ligesom jeg bemærker, at ingen kreditorer er der har
      lidt tab.
      jeg henviser i øvrigt til den vedlagte mail-korrespondance med advokatfuldmægtig
      kristan harald vibæk sørensen, hvoraf det ses, at jeg er samarbejdsvillig, og prøver at
      hjælpe kurator bedst muligt.
      …
      det bemærkes …, at konkurskarantæne er et særligt vidtgående indgreb, hvorfor kravene
      til overtrædelse må være særlig strenge.
      …”
kurator har hertil i sit supplerende processkrift anført blandt andet:
       ”…
      groft uforsvarlig forretningsførelse
      på det foreliggende grundlag kan det ikke konkretiseres, hvad der er den præcise årsag
      til den manglende udlevering, ligesom det ikke kan fastslås, om der er tale om gentagne
      forglemmelser og fejl eller et forsøg på at forhale sagen. da det tilkommer x at udlevere
      bogføringsmaterialet, må det imidlertid tillægges processuel skadesvirkning, at doku-
      mentationen fortsat er udeblevet.
      det gøres på denne baggrund fortsat gældende, at x … skal pålægges konkurskarantæne
      i henhold til konkurslovens § 157.
      …”
                                              -7-
sø- og handelsrettens afgørelse
det fremgår af sagen, at x har været direktør i selskabet fra stiftelsen den 20. december 2011.
som sagen foreligger oplyst, lægger sø- og handelsretten til grund, at x i hvert fald fra den
20. marts 2014 har været bekendt med kurators anmodning om at få udleveret selskabets
bogførings- og regnskabsmateriale.
sø- og handelsretten lægger endvidere til grund, at det omhandlede materiale fortsat ikke er
udleveret til kurator.
skifteretten finder, at den manglende tilvejebringelse af bogføringsbilag, uanset om dette
skyldes manglende bogføring eller forsvarlig opbevaring heraf, må anses som groft uforsvar-
lig forretningsførelse, hvorfor x fremover er uegnet til at deltage i ledelsen af en erhvervs-
virksomhed.
herefter, og under hensyn til hans handlemåde og omstændighederne i øvrigt, finder sø- og
handelsretten, at det er rimeligt at pålægge x konkurskarantæne, jf. konkurslovens § 157,
stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
x betaler sagens omkostninger.
                                     derfor bestemmes:
x pålægges konkurskarantæne i tre år.
x betaler inden 14 dage sagens omkostninger med 12.500 kr.
               -8-
        helle degnbol
            (sign.)
         ___ ___ ___
udskriftens rigtighed bekræftes
  sø- og handelsretten, den
